pythainlp/thai_wikipedia_clean_20230101 huggingface dataset:
ภายหลังการแข่งขัน ควอเตอร์เควลครั้งที่ 3 จบลงด้วย การทำลายสนามประลอง ของแคตนิส ทำให้ยานฮูเวอร์คราฟต์ของกองกำลังกบฏนำตัวแคตนิสหลบหนีไปพร้อมฟินนิกและบีที ส่วนพีต้า โจแฮนด์นา และแอนโนบาเรีย ถูกแคปปิตอลจับตัวไป ยานพาแคตนิสไปยังเขต 13 ซึ่งหลายคนเชื่อว่าถูกทำลายไปหมดสิ้นแล้ว แต่อันที่จริงยังมีการสะสมกองกำลังต่อต้านแคปปิตอลอยู่ใต้ดินของเขต 13 ซึ่งนำโดย ประธานาธิบดีหญิง อัลมา คอยน์ ปกครองเขต 13 ด้วยระบบที่เคร่งครัดเหมือนทหาร ส่วนเขต 12 นั้นถูกแคปปิตอลทำลายเสียย่อยยับ แต่ด้วยความช่วยเหลือของเกล แม่ของแคตนิสและพริม จึงรอดมาได้
คอยน์เชื้อเชิญให้แคตนิสรับบทเป็น "ม็อกกิ้งเจย์" สัญลักษณ์แห่งการปฏิวัติของเขต 13 และพาเน็ม แคตนิสเองก็ตอบตกลง โดยหน้าที่ของม็อกกิ้งเจย์คือการเป็นสัญลักษณ์ปลุกระดมมวลชนให้ทำการขัดขืนต่อแคปปิตอล โดยการถ่ายทำโฆษณาชวนเชื่อแทรกสัญญาณของแคปปิตอล เป็นต้น ในขณะเดียวกันแต่ละเขตปกครองซึ่งเริ่มแข็งข้อต่อแคปปิตอลก็เริ่มถูกโจมตี แต่เขต 13 สามารถเอาชนะการต่อสู้ได้ จึงทำให้เหลือเพียงเขต 2 กองกำลังทหารหลักของแคปปิตอลเท่านั้นที่ยังคงอยู่ภายใต้อำนาจแคปปิตอล แคปปิตอลเริ่มฉายภาพการสัมภาษณ์ของพีต้าทางโทรทัศน์ ซึ่งแต่ละครั้ง สีหน้าของพีต้าเริ่มแย่ลง เนื่องจากการถูกทรมาณ ในครั้งสุดท้ายพีต้าประกาศเตือนระหว่างการถ่ายทอดสด ว่าเขต 13 จะถูกทิ้งระเบิด ให้ประชาชนเขต 13 รีบหาที่กำบัง
และคำเตือนของพีต้าก็เป็นจริง เขต 13 ถูกแคปปิตอลทิ้งระเบิดและโจมตีอย่างหนัก แต่ด้วยการจัดหาที่กำบังอย่างทันท่วงทีทำให้ไม่มีใครเสียชีวิต ภายหลังการถูกลอบโจมตี เกลและพรรคพวกอาสาเป็นเข้าไปยังแคปปิตอลเพื่อนำพาตัวพีต้ากลับมาตามความต้องการของแคตนิส ภารกิจของเกลสำเร็จลุล่วง พวกเขาสามารถนำพีต้า โจแฮนด์นา และแอนโนบาเรีย กลับมายังเขต 13 ได้สำเร็จ แต่แคตนิสกลับพบว่า พีต้า ไม่ใช่คนเดิมอีกต่อไปแล้ว เขาถูกแคปปิตอลล้างสมองให้ทำร้ายเธอด้วยพิษของแทร็กเกอร์ แจ็กเกอร์ แคตนิสเสียใจเป็นอย่างมากหลังจากพีต้าพยายามทำร้ายเธอ หน่วยแพทย์เขต 13 จึงพยายามรักษาพีต้าแต่ก็ไม่ได้ผลมากนัก เขต 13 ตกลงกันที่จะทำลายล้างกองกำลังทหารของเขต 2 ให้สิ้นซาก โดยให้แคตนิสและเกล ออกไปต่อสู้ด้วย เมื่อเดินทางถึงเขต 2 เกลพบช่องทางในการทำลายกองกำลังทหารของแคปปิตอลโดยการทำลายฐานกองกำลังในถ้ำรหะหว่างหุบเขา ซึ่งเป็นการตัดขาดการเข้าออกของกองกำลัง แม้ว่าจะได้รับชัยชนะแต่แคตนิสก็ถูกยิงจนได้รับบาดเจ็บสาหัส
ภายหลังได้รับชัยชนะที่เขต 2 อาการบาดเจ็บของแคตนิสก็เริ่มหาย รวมทั้งอการของพีต้าก็ดีขึ้น ทำให้สถาณการณ์กลับมาดีอีกครั้ง รวมถึงการถูกทำลายกองกำลังทหารของแคปปิตอลเปรียบเสมือนกับถูกตัดท่อน้ำเลี้ยง โดยในตอนนี้ทุกเขตปกครอง ไม่ได้อยู่ใต้อำนาจของแคปปิตอลอีกต่อไป เขต 13 จึงต้องการเผด็จศึกโดยการเข้าจับกุมตัวประธานาธิบดีสโนว์ แคตนิส พีต้า เกล ฟินนิก และพรรคพวกอาสาบุกเข้าแคปปิตอลเพื่อทำการถ่ายทำการจับกุมสโนว์ แต่พวกเขาพบว่าแคปปิตอลได้วางกับดักไว้ตามจุดต่างๆ เพื่อป้องกันตัวเมือง พวกแคตนิสบุกเข้าไปเรื่อยๆ แต่ว่าสมาชิกในกลุ่มก็เริ่มถูกฆ่าโดยกับดักไปทีละคน รวมทั้งฟินนิก แคตนิส พีต้า และเกล บุกเข้าในตัวเมืองได้สำเร็จ แต่พีต้าและเกลถูกกับดักเล่นงานจนได้รับบาดเจ็บ ทำให้เหลือเพียงแคตนิสเท่านั้น เธอบุกไปจนถึงหน้าทำเนียบของประธานาธิบดีสโนว์ แต่ก็พบว่าสโนว์นำเด็กๆของแคปปิตอลมากำบังเป็นโล่มนุษย์ไว้ ทันทีที่แคตนิสเข้าไปใกล้ระเบิดถูกทิ้งลงมาจากยานฮูเวอร์คราฟต์ คร่าชีวิตเด็กๆไปบางส่วน ทันใดนั้นหน่วยแพทย์กรูกันเข้าไปรักษา แคตนิสเหลือบไปเห็นพริม น้องสาวของเธออยู่ในนั้นด้วย ก่อนที่ระเบิดลูกที่สูงจะระเบิดขึ้น แคตนิสได้รับบาดเจ็บสาหัสและสลบไป
แคตนิสฟื้นขึ้น เธอพบว่าเธอได้สูญเสียน้องสาวสุดที่รักไปตลอดการจากระเบิดลูกนั้นเสียแล้ว ในตอนนี้แคปปิตอลถูกเขต 13 ยึดครองอย่างสมบูรณ์ สโนว์ถูกจับและรอโทษประหาร แคตนิสเสียใจกับการสูญเสียพริมจนไม่อาจทำใจได้ อีกทั้งระเบิดลูกนั้นเป็นระเบิดที่เกลพัฒนาขึ้นเอง ทำให้เธอไม่อาจคุยกับเกลได้อย่างเดิมอีกต่อไป สโนว์บอกเธอให้รู้ว่าระเบิดลูกที่ถูกทิ้งลงไปนั้นเป็นการอนุมัติของคอยน์เอง รวมถึงการอนุญาตให้พริมที่อายุต่ำกว่าเกณฑ์เข้าสนามรบด้วย การที่สงครามจบลงคอยด์ก็เตรียมขึ้นเถลิงอำนาจและไม่ต้องการม็อกกิ้งเจย์ให้เป็นเสี้ยนหนามอีกต่อไป แต่แคตนิสเข้าใจว่าเป็นแผนของสโนว์ที่ต้องการให้เธอแตกแยกกับคอยน์ ก่อนการประหารคอยน์เรียกประชุมกับเหล่าผู้พิชิตที่ยังมีชีวิตอยู่ ให้มีการจัดเกมล่าชีวิตครั้งสุดท้ายขึ้น โดยใช้เด็กๆจากแคปปิตอลเป็นบรรณาการ มติที่ประชุมลงความเห็นอนุมัติ
ในการประหารสโนว์ แคตนิสถูกเลือกให้เป็นเพชฌฆาตตามที่เธอขอ ในตอนที่เธอกำลังจะลงมือนั้นเอง สโนว์พูดเตือนเธอว่า เขาตกลงกับเธอไว้แล้วว่าจะไม่โกหก ทำให้แคตนิสเข้าใจในที่สุดว่าผู้อยู่เบื้องหลังการทิ้งระเบิด รวมถึงการวางแผนให้ตัวเองขึ้นไปเถลิงอำนาจแต่เพียงผู้เดียวซึ่งก็จะทำให้พาเน็มกลับเข้าสู่วังวนอีกครั้งนึง คนคนนั้นก็คือคอยน์นั่นเอง แคตนิสหันคันธนูและยิงลูกธนูใส่คอยน์ตายในทันที ทำให้เกิดจลาจลขึ้นและสโนว์เองก็ตายในระหว่างจลาจล เฮย์มิชรีบพาตัวแคตนิสไปหลบซ่อน เพื่อรอการไตร่สวนและพิจารณาโทษ แคตนิสถูกขังอยู่ในห้องเป็นเวลาหลายวัน จนในที่สุด คณะกรรมการไต่สวนให้เธอพ้นผิด มีการแต่งตั้งประธานาธิบดีคนใหม่ ทุกอย่างในพาเน็มกลับสู่สันติสุขอีกครั้งนึง
แคตนิสเข้าใจในที่สุดว่าพีต้าคือคนที่ใช่สำหรับเธอ 20 ปีต่อมา ทั้งสองแต่งงานกันและมีลูกชายหญิง 2 คน ไม่มีเกมล่าชีวิตอีกต่อไป เธอตั้งใจว่าสักวันลูกๆจะได้รู้ถึงเรื่องราวอันโหดร้ายที่เคยเกิดขึ้น โดยเธอจะเล่าให้พวกเขาฟังว่ามันเกิดขึ้นได้อย่างไรและคนรักกี่คนของเธอที่ถูกพรากไป แคตนิสเตือนตัวเองว่า ชีวิตคนก็ไม่ต่างจากเกมที่ถูกเล่นซ้ำไปซ้ำมาโดยผู้คุมเกม หนังสือจบลงด้วยคำพูดของแคตนิสที่ว่า "แต่ยังมีเกมที่เลวร้ายกว่านี้มากมายให้เล่น"
ภาพยนตร์ดัดแปลง.
"เกมล่าชีวิต" ไตรภาค ได้รับการดัดแปลงเป็นภาพยนตร์ซีรีส์ไตรภาค โดยภาพยนตร์เอก ค.ศ. 2012 อย่าง"เกมล่าเกม" ได้นำมาสู่การเซ็นสัญญาภาพยนตร์รวมสี่ภาค และวันที่ 10 กรกฎาคม ค.ศ. 2012 ได้มีการประกาศว่าจะมีการแบ่ง"ม็อกกิ้งเจย์" ออกเป็นสองส่วน โดยส่วนที่ 1 จะได้รับการเปิดตัว ณ วันที่ 21 พฤศจิกายน ค.ศ. 2014 และส่วนที่ 2 ณ วันที่ 20 พฤศจิกายน ค.ศ. 2015 เมื่อวันที่ 1 พฤศจิกายน ค.ศ. 2012 ได้มีการยืนยันว่าฟรานซิส ลอว์เรนซ์ ผู้กำกับ"เกมล่าเกม 2 แคชชิ่งไฟเออร์" จะกลับมากำกับภาพยนตร์สองภาคสุดท้ายของซีรีส์ และวันที่ 13 กันยายน ค.ศ. 2013 ได้มีการประกาศว่าจูเลียน มัวร์ จะรับบทเป็นประธานาธิบดีคอยน์
สถานีรถไฟยูรากูโจ
สถานีรถไฟยูรากุโจ  เป็นสถานีรถไฟในเขตชิโยดะ กรุงโตเกียว ประเทศญี่ปุ่น
เบรกกิงนิวส์ (เพลงไมเคิล แจ็กสัน)
"เบรกกิงนิวส์"  เป็นเพลงของนักร้องชาวอเมริกัน ไมเคิล แจ็กสัน เขียนโดย ไมเคิล แจ็กสัน, เจมส์ โปรต์, เอ็ดดี้ แคสชิโอ และเป็นโปรดิวเซอร์ร่วมกับเท็ดดี้ ไรลี่ และเอ็ดดี้ แคสชิโอ เป็นเพลงสำหรับรวมอัลบั้มสะสมของไมเคิล แจ็กสัน ไมเคิล โดยได้วางจำหน่ายในวันที่ 8 ธันวาคม ค.ศ. 2010
Breaking News (Michael Jackson song)
สถานียูระกุโช
ขนาบ
ขนาบ เป็นวิธีการปรุงอาหารลาวชนิดหนึ่ง เป็นการนำเครื่องปรุงมาเคล้าให้เข้ากัน ผสมกับเครื่องแกงได้แก่ พริก ตะไคร้ หอมแดง นำไปห่อใบตองให้แน่นเป็นทรงแบน ย่างให้สุก อาหารประเภทขนาบของลาวมีหลายชนิด ได้แก่
ปิยะ เศวตพิกุล (เกิด 25 ตุลาคม พ.ศ. 2511) ชื่อเล่น ก้อง เป็นนักแสดง พิธีกร ผู้จัดละครชาวไทย
วอลเลย์บอลหญิงทีมชาติเซอร์เบีย
วอลเลย์บอลหญิงทีมชาติเซอร์เบีย  เป็นทีมวอลเลย์บอลหญิงของประเทศเซอร์เบีย ทีมนี้ได้รับการบริหารโดยสมาพันธ์วอลเลย์บอลแห่งเซอร์เบีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1949 ถึง 1991 ในฐานะ สหพันธ์สาธารณรัฐสังคมนิยมยูโกสลาเวีย , ค.ศ. 1992 ถึง 2002 ในฐานะ สหภาพรัฐเซอร์เบียและมอนเตเนโกร และใน ค.ศ. 2003 ถึง 2006 ในฐานะ ประเทศเซอร์เบียและมอนเตเนโกร
รัฐฆราวาส
อั่ว
อั่ว เป็นการปรุงอาหารประเภทหนึ่งของลาว โดยนำเครื่องปรุงที่เป็นเนื้อสัตว์มาผสมกับเครื่องปรุงอื่น ๆ แล้วนำไปยัดไส้ ก่อนจะนำไปทอดให้สุก ตัวอย่างอาหารประเภทอั่วเช่น ไส้อั่ว เป็นนำหมูสับผสมกับเครื่องปรุงแล้วยัดในไส้หมูและคล้ายกับไส้อั่วทางภาคเหนือของไทย อั่วตะไคร้ นำหมูสับมายัดใส่กลางต้นตะไคร้ทอดให้สุก อั่วหน่อไม้ นำหมูสับมายัดไส้กลางหน่อไม้ แล้วนำไปทอดให้สุก
มอก
มอก หรือ ม่อก เป็นอาหารลาวประเภทหนึ่งที่ปรุงด้วยการนึ่ง โดยนำเครื่องปรุงทั้งหมดมาผสมกับเครื่องแกง ได้แก่ หอมแดง ตะไคร้ พริกแห้ง ใส่ในถ้วย ห่อใบตอง หรือนำไปยัดไส้ แล้วนึ่งให้สุก อาหารประเภทนี้มีหลายชนิด ตัวอย่างมอกที่ใส่ในถ้วยแล้วนึ่ง ได้แก่ มอกเห็ดแค้น นำเห็ดมาผสมกับหมูสับแล้วใส่ถ้วยนึ่ง ประเภทห่อใบตองแล้วนึ่งได้แก่ มอกไข่ปลา นำไข่ปลาผสมกับมันหมูสับ มอกปลาร้า นำปลาร้ามาผสมกับหมูสับ มอกไข่มด นำไข่มดผสมกับหมูสับ มอกไก่ นำไก่หั่นเป็นชิ้นแล้วผสมกับเครื่องแกง มอกปลาลิง นำปลาลิงหั่นเป็นชิ้นแล้วผสมกับเครื่องแกง ประเภทยัดไส้แล้วนึ่งได้แก่ มอกปูแป้ง ผสมเนื้อปู หมูสับกับเครื่องปรุงอื่น ๆ แล้วยัดใส่กระดองปูที่แกะเนื้อออกแล้ว นำไปนึ่ง มอดดอกแค นำหมูสับยัดในดอกแคป่าแล้วนำไปนึ่ง มอกพริก นำหมูสับมายัดใส่พริกที่เอาเม็ดออกแล้ว นึ่งให้สุก
ซน โฮ-จุน
ซน โฮ-จุน (เกิด 27 มิถุนายน พ.ศ. 2527) เป็นนักแสดงชาวเกาหลีใต้และเป็นอดีตสมาชิกสมาชิกวง ทาคีอน (타키온) ที่เดบิวต์ในปี 2550
Son ho joon
วันใหม่ ไทยพีบีเอส
วันใหม่ ไทยพีบีเอส เป็นรายการโทรทัศน์ รายการภาคเช้าประเภทรายงานข่าว–เหตุการณ์ปัจจุบัน และสัมภาษณ์ในเชิงเจาะลึก ออกอากาศวันจันทร์ - วันศุกร์ (เว้นวันหยุดราชการที่ตรงกับวันจันทร์-ศุกร์) เวลา 05.00 - 10.00 น. ทาง ไทยพีบีเอส ออกอากาศครั้งแรกเมื่อวันจันทร์ที่ 30 กันยายน พ.ศ. 2556 ผลิตโดย สำนักข่าวไทยพีบีเอส
กุนเชียง
กุนเชียง (ภาษาแต้จิ๋ว: 灌腸) เป็นไส้กรอกอย่างจีน มีหลายประเภท เช่น
นอกจากนี้ ยังมีกุนเชียงที่ทำจากเครื่องในสัตว์ เช่น ตับเป็ด ตับห่าน ตับสุกร กุนเชียงประเภทนี้มักมีสีคล้ำกว่าที่ทำจากเนื้อสัตว์อย่างเดียว
บู๋ซ้ง
มะนิลาไลท์เรล สาย 1
ไลต์เรล
เสน่ห์รักนางซิน
เสน่ห์รักนางซิน เป็นละครโทรทัศน์ แนวโรแมนติก-คอมเมดี้ จากบทประพันธ์ของ จันทริกา ถูกนำมาสร้างเป็นละครโทรทัศน์แล้ว 2 ครั้ง
ครั้งแรกเมื่อปี พ.ศ. 2548 ผลิตโดย บริษัท โพลีพลัส เอ็นเตอร์เทนเม้นท์ จำกัด บทโทรทัศน์โดย ละลิตา ฉันทศาสตร์โกศล, ธนินทร อุชุภาพ, อุมาพร ภูชฎาภิรมย์ กำกับการแสดงโดย พีรพล เธียรเจริญ นำแสดงโดย เขตต์ ฐานทัพ, บัวชมพู ฟอร์ด, อัศนัย เทียนทอง, นาเดีย นิมิตรวานิช, กฤตภาศ ศักดิษฐานนท์, ปวีณา ตันท์ศรีสุโรจน์, เมย์ เฟื่องอารมย์
ครั้งที่สองปี พ.ศ. 2561 ผลิตโดย บริษัท กู๊ด ฟีลลิ่ง จำกัด บทโทรทัศน์โดย ณัฐฐา กำกับการแสดงโดย รัฐกิตติ์ กิตติรัฐธนะโภคิน นำแสดงโดย ธีรเดช เมธาวรายุทธ, รณิดา เตชสิทธิ์, พชร จิราธิวัฒน์, ฑาริกา อินสุวรรณ, ณวัสน์ ภู่พันธัชสีห์, ลลินา ชูเอ็ทท์, พิชชาภา พันธุมจินดา
กีฬาคาราเต้โดในกีฬาแห่งชาติ ครั้งที่ 42
กีฬาคาราเต้โด้ในกีฬาแห่งชาติ ครั้งที่ 45 จัดแข่งขันที่โรงเรียนสงวนหญิง อำเภอเมืองสุพรรณบุรี จังหวัดสุพรรณบุรี กำหนดแข่งขันระหว่างวันที่ 5 ถึง 9 มกราคม พ.ศ. 2557 มีการชิงชัยทั้งหมด 18 เหรียญทอง
กีฬาเซปักตะกร้อในกีฬาแห่งชาติครั้งที่ 42
"เซปักตะกร้อ" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
กีฬายิงปืนในกีฬาแห่งชาติครั้งที่ 42
"ยิงปืน"ในการแข่งขันกีฬาแห่งชาติ ครั้งที่ 42 สุพรรณบุรีเกมส์
ปัญหาการเรียงพิมพ์อักษรไทย
การเรียงพิมพ์อักษรไทยในระบบคอมพิวเตอร์ปัจจุบันเน้นรูปมากกว่าเสียง ซึ่งสืบทอดมาจากการเรียงพิมพ์ในเครื่องพิมพ์ดีดที่แยกอักขระเป็นตัว ๆ แล้วกดแป้นไปตามลำดับ แต่ถึงกระนั้นก็ยังทำให้เกิดปัญหาบางประการอยู่บ่อยครั้ง
สระตามรูปที่ปรากฏ.
เสียงสระหนึ่งเสียงในภาษาไทยมีรูปแบบหลากหลาย โดยใช้อักษรไทยหลายตัวประกอบเข้าด้วยกัน เช่นสระเอีย ประกอบด้วย ไม้หน้า พินทุ์อี (สระอี) (พินทุ์อิ + ฝนทอง) และตัวยอ, สระเออ ก็มีทั้งรูปแบบ เออ เอิง เอย เป็นต้น จึงต้องกดแป้นตามรูปที่ปรากฏ ไม่สามารถเรียงพิมพ์ได้เหมือนอักษรตระกูลพราหมีส่วนใหญ่ที่ใช้ในอินเดีย เช่นอักษรเทวนาครี อักษรทมิฬเป็นต้น ที่จัดเสียงสระหนึ่งเสียงเป็นอักขระหนึ่งตัว และกำหนดให้สระต้องวางไว้หลังพยัญชนะเสมอในคอมพิวเตอร์
การกดแป้นตามรูปที่ปรากฏนำไปสู่ปัญหาการค้นคืนและการเรียงลำดับระเบียนที่เป็นภาษาไทย เนื่องจากคำไทยจำนวนมากขึ้นต้นด้วยรูปสระหน้า เ, แ, โ, ใ, ไ แต่ดัชนีตัวจริงคือพยัญชนะที่อยู่ถัดไป การค้นคืนระเบียนที่ขึ้นต้นด้วย "ส" จะไม่มีผลลัพธ์ เส, แส, โส, ใส, ไส ออกมาด้วยทำให้ต้องระบุเงื่อนไขเพิ่มเติม และไม่สามารถค้นคืนตามเสียงอ่านได้เพราะเสียงสระมีหลายรูปดังกล่าว การเรียงลำดับก็เช่นกัน การไม่คำนึงถึงดัชนีพยัญชนะที่แท้จริงทำให้ผลของการเรียงลำดับออกมาไม่ถูกต้องเท่าที่ควร
การกดแป้นผิดลำดับ.
การกดแป้นตามรูปที่ปรากฏอาจทำให้เกิดปัญหาการกดแป้นผิดลำดับ อันจะส่งผลให้อักขระถูกจัดวางผิดลำดับไปด้วย สิ่งที่เห็นได้ชัดคือสระอำ สระแอ และคำที่มีรูปสระบนหรือล่างพร้อมด้วยวรรณยุกต์
สระอำประกอบด้วยนิคหิตและลากข้าง หากกดแป้นนิคหิตตามด้วยลากข้าง หรือกดแป้นสระอำในเครื่องพิมพ์ดีดก็จะได้สระอำเหมือนกัน แต่คอมพิวเตอร์ไม่ถือว่าเหมือนกันเพราะมีรหัสสำหรับสระอำอยู่แล้ว นอกจากนี้คำที่สะกดด้วยสระอำอาจมีวรรณยุกต์เช่นคำว่า น้ำ หากกดแยกรูปจะต้องกดนิคหิต ไม้โท และลากข้าง ในขณะที่กดรวมรูปจะต้องกดไม้โทตามด้วยสระอำ ซึ่งเป็นวิธีการที่สืบทอดจากเครื่องพิมพ์ดีด หากกดสระอำก่อน ไม้โทจะไปปรากฏอยู่เหนือลากข้างซึ่งผิด การกดแป้นด้วยลำดับที่แตกต่างกันจะส่งผลไปสู่การค้นคืนและการเรียงลำดับต่างกันดังที่ได้กล่าวแล้ว
สระแอประกอบด้วยไม้หน้าสองรูป สืบทอดมาจากเครื่องพิมพ์ดีดเช่นเดียวกัน ถ้ากดไม้หน้าสองครั้งจะทำให้เกิดช่องไฟห่างกันจึงต้องมีแป้นสระแอโดยเฉพาะ เมื่อมาเป็นระบบคอมพิวเตอร์ สระแอก็เป็นรหัสอักขระอีกตัวหนึ่งแยกออกจากไม้หน้า (สระเอ) แต่ถึงกระนั้นหลายคนก็นิยมกดแป้นไม้หน้าสองครั้งอยู่ดี
คำที่มีรูปสระบนหรือล่างพร้อมด้วยวรรณยุกต์มีจำนวนมากในภาษาไทย การกดสระหรือวรรณยุกต์ใดก่อนก็ตามในเครื่องพิมพ์ดีดให้ผลไม่แตกต่างกัน แต่ในระบบคอมพิวเตอร์ไม่เป็นเช่นนั้น มาตรฐานยูนิโคด กำหนดให้วรรณยุกต์ (ไม้เอก ไม้โท ไม้ตรี ไม้จัตวา) มีค่าคลาสการผสานแบบบัญญัติ (canonical combining class) เท่ากับ 107, รูปสระบนมีค่าคลาสฯ เท่ากับ 0 (รุ่นปัจจุบัน) และรูปสระล่างมีค่าคลาสฯ เท่ากับ 103 และมาตรฐานยูนิโคดกำหนดให้ใส่อักขระทับซ้อนกันโดยมีค่าคลาสฯ จากน้อยไปหามาก ดังนั้นรูปสระบนหรือล่างจึงต้องใส่ก่อนวรรณยุกต์เสมอ แต่การกำหนดเช่นนี้ทำให้อักขระที่มีค่าคลาสฯ เท่ากันสามารถใส่ซ้อนลงไปได้เรื่อย ๆ ก่อให้เกิดปัญหาสระหรือวรรณยุกต์ซ้อนขึ้นอีก เช่นการใส่ไม้โทได้มากกว่าหนึ่งครั้ง
อย่างไรก็ดี โปรแกรมประมวลคำสมัยใหม่มีคุณลักษณะช่วยแก้ปัญหาการกดแป้นผิดลำดับข้างต้น โดยแก้ไขลำดับและอักขระให้ถูกต้องโดยอัตโนมัติ แต่สิ่งนี้ก็อาจทำให้ผู้ใช้กดแป้นผิดลำดับเป็นนิสัย ความผิดพลาดจะปรากฏให้เห็นเมื่อผู้ใช้ใช้โปรแกรมอื่นที่ไม่มีคุณลักษณะนี้
สระ ฤๅ และสระ ฦๅ.
ปัญหาหลักของสระ ฤๅ และสระ ฦๅ อยู่ที่ลากข้างยาว โดยพื้นฐาน ฤๅ และ ฦๅ เป็นรูปสระทั้งตัว ไม่ได้เกิดจากการประกอบ ฤ และ ฦ เข้ากับลากข้างยาว เครื่องพิมพ์ดีดไม่มีแป้นสำหรับสระสองตัวนี้โดยเฉพาะหรือแม้กระทั่งลากข้างยาว แต่สามารถประสม ฤ และ ฦ เข้ากับลากข้างธรรมดา (สระอา) เป็น "ฤๅ" กับ "ฦา" โดยอนุโลมว่าเป็น ฤๅ กับ ฦๅ ตามลำดับ การเรียงพิมพ์ด้วยแท่นพิมพ์แบบกดก็ใช้ลากข้างธรรมดาเพราะสะดวกกว่า คอมพิวเตอร์ก็ไม่มีแป้นสำหรับสระสองตัวนี้โดยเฉพาะเช่นกัน ถ้าเทียบกับภาษาตระกูลพราหมีส่วนใหญ่จะมีรหัสสำหรับ ฤ, ฤๅ, ฦ, ฦๅ แยกกันทั้งหมด แต่ก็มีแป้นสำหรับลากข้างยาวบนปุ่มเลขอารบิก 1 ให้ประสมได้และถือลากข้างยาวเป็นรหัสอักขระอีกตัวหนึ่ง กลายเป็นว่า ฤๅ และ ฦๅ ต้องใช้อักขระถึงสองตัวประกอบขึ้นมา แต่ถึงกระนั้นหลายคนก็ยังไม่เข้าใจถึงความแตกต่างระหว่างลากข้างธรรมดาหรือลากข้างยาว และยังคงใช้ลากข้างธรรมดาต่อไป
วรรณยุกต์และทัณฑฆาตลอย.
วรรณยุกต์และทัณฑฆาตลอย หรือที่เรียกกันติดปากว่า "ปัญหาสระลอย" แต่ความจริงมันไม่ใช่สระ คือการปรากฏของวรรณยุกต์และทัณฑฆาตที่ห่างจากตัวหนังสือระดับบรรทัดสูงกว่าปกติ ตัวพิมพ์วรรณยุกต์และทัณฑฆาตของเครื่องพิมพ์ดีดได้เผื่อที่ว่างไว้สำหรับพิมพ์รูปสระบน ก็อาจลดที่ว่างนี้ได้โดยปรับลูกบิดขึ้นหนึ่งบิดแต่ก็ไม่สะดวกเพราะต้องทำทุกครั้งที่จะพิมพ์ การเรียงพิมพ์ในแท่นพิมพ์แบบกดใช้วิธีการแยกตัวพิมพ์วรรณยุกต์เดี่ยว ๆ กับตัวพิมพ์รูปสระบน + วรรณยุกต์ ทำให้มีตัวพิมพ์จำนวนมากและใช้เวลาเลือกด้วยมือมากขึ้น
การเรียงพิมพ์ในคอมพิวเตอร์ยุคแรก ๆ วางวรรณยุกต์และทัณฑฆาตในแบบอักษรโดยแยกเป็นอักขระรูปแบบต่ำและรูปแบบสูง (มีรูปแบบเยื้องหลบหางพยัญชนะด้วย) แต่ก็ทำให้สิ้นเปลืองรหัสแอสกีไปถึงสองแถว คอมพิวเตอร์ยุคหลังได้นำตรรกะการเรียงพิมพ์ในแบบอักษรมาใช้ ซึ่งอักขระรูปแบบต่ำและรูปแบบสูงจะถูกวางไว้ในพื้นที่ใช้ส่วนตัว (private use area) ของรหัสยูนิโคด
พยัญชนะ ฐ และ ญ แบบไม่มีเชิง.
พยัญชนะ ฐ และ ญ แบบไม่มีเชิง ( และ ตามลำดับ) ในบางกรณีจำเป็นต้องใช้ เช่น ฐ และ ญ ที่สะกดด้วยสระอุหรือสระอู หรือเติมพินทุ (ฐุ, ฐู, ฐฺ, ญุ, ญู, ญฺ) จำเป็นต้องตัดเชิงอักษรออกเพื่อให้สามารถเติมสระเหล่านั้นได้ หรือการพิมพ์ภาษาบาลีที่ต้องตัดเชิงของ ฐ และ ญ ออกทุก ๆ แห่ง โดยปกติเครื่องพิมพ์ดีดไม่สามารถทำได้เพราะเมื่อกดแป้น ฐ และ ญ เชิงอักษรก็จะติดไปด้วยกัน หากกดแป้นรูปสระล่างตามก็จะดำจนมองเห็นไม่ชัดเจน ก็อาจแก้ได้โดยปรับลูกบิดขึ้นหนึ่งบิดหรือใช้ยางลบลบเชิงออกแล้วค่อยพิมพ์สระตาม แต่วิธีการนี้ไม่สะดวกหากมีจุดที่ต้องแก้ไขเป็นจำนวนมาก การเรียงพิมพ์ในแท่นพิมพ์แบบกดใช้วิธีเฉือนเชิงอักษรออกจากตัวพิมพ์ทิ้งไป หรือวิธีการอื่นที่ทำให้เชิงอักษรพิมพ์ไม่ติด
การเรียงพิมพ์ในคอมพิวเตอร์กระทำโดยวาง ฐ และ ญ แบบไม่มีเชิงไว้ในรหัสอักขระอีกสองช่องแยกต่างหากจากพยัญชนะปกติ ตรรกะของคอมพิวเตอร์นั้นเมื่อเติมรูปสระล่างให้กับ ฐ และ ญ จะเรียกใช้รูปแบบที่ไม่มีเชิงโดยอัตโนมัติอาทิ ฐุ, ฐู, ฐฺ, ญุ, ญู, ญฺ แต่กรณีอื่นที่นอกเหนือจากนี้ ในยุคแรกสามารถเรียกใช้ และ ได้เองจากรหัสแอสกีที่วางอยู่นั้น ยุคต่อมาก็วางไว้บนพื้นที่ใช้ส่วนตัว (private use area) แต่ถึงกระนั้นแบบอักษรบางแบบได้นำตรรกะการเรียงพิมพ์มาใช้ โดยไม่ได้กำหนดรหัสให้กับอักขระสองตัวนี้ ทำให้การเรียกใช้ทั่วไปเช่นบนเว็บเพจยังคงมีปัญหามองไม่เห็นตัวอักษร
ปิดเมืองล่าโจร
ปิดเมืองล่าโจร  เป็นภาพยนตร์แอ็คชั่นฮ่องกง ค.ศ. 2013 เขียนบทและกำกับโดยหยวน จิ่นหลิน อำนวยการสร้างและนำแสดงโดยหลิว เต๋อหัว ภาพยนตร์ชุดนี้ได้รับการแปลงเป็น 3 มิติในช่วงหลังการผลิต นับเป็นภาพยนตร์ตำรวจฮ่องกง 3 มิติเรื่องแรก "ปิดเมืองล่าโจร" ได้รับเลือกเป็นภาพยนตร์เปิดงานสกรีนสิงคโปร์ ที่ซึ่งหลิว เต๋อหัว และหลิน เจียต้ง ได้เดินบนพรมแดงสำหรับภาพยนตร์รอบปฐมทัศน์ ภาพยนตร์ชุดนี้ยังได้รับการเปิดตัวในเทศกาลภาพยนตร์เอเชียแปซิฟิกครั้งที่ 56 เมื่อวันที่ 13 ธันวาคม ค.ศ. 2013 ที่เขตบริหารพิเศษมาเก๊า
พายุลูกหนึ่งกำลังมุ่งหน้าสู่เขตบริหารพิเศษฮ่องกง และมันได้เกิดขึ้นเพื่อทำลายทุกสิ่งทุกอย่างที่มันได้สัมผัส
เหล่าลูกน้องอาชญากรผู้ช่ำชองที่ได้รับการนำโดยเฉาหนาน (นำแสดงโดยหู จุน) ได้เตรียมอาวุธสงครามเพื่อก่อเหตุ โดยได้ยกรถหุ้มเกราะออกจากถนนที่แออัดตอนกลางวันแสก ๆ
ไม่ว่าใครก็ตามที่ขวางทางของพวกมัน พวกมันก็จะไม่ไว้ความปราณี สิ่งเหล่านี้จึงนำมาซึ่งความอัปยศอดสูแก่กองตำรวจ
การถ่ายทำ"ปิดเมืองล่าโจร" เริ่มขึ้นในเดือนพฤศจิกายน ค.ศ. 2012 และได้รับการรายงานสรุปในวันที่ 1 กุมภาพันธ์ ค.ศ. 2013 โดยมีสถานที่ในการถ่ายทำประกอบด้วยนอร์ธพอยน์, ทำเนียบรัฐบาล และสวนสัตว์และสวนพฤกษศาสตร์ฮ่องกงในย่านเซ็นทรัล และพื้นที่ซ่างหวน
Firestorm (2013 film)
วงจันทร์ ไพโรจน์
วงจันทร์ ไพโรจน์ หรือ นางปรียนันท์ สุนทรจามร มีชื่อเดิมว่า ดวงจันทร์ ไพโรจน์ เป็นนักร้องที่มีชื่อเสียงในอดีต ซึ่งได้บันทึกเสียงเอาไว้ทั้งสิ้น 1,117 เพลง ปัจจุบันได้ปิดฉากอาชีพนักร้องไปแล้วอย่างเป็นทางการ มีข้อมูลแย้งว่ายังได้เห็นออกงานร้องเพลงบ่อยๆ ล่าสุด 1 ก.ย. 63 ยังร่วมงานแถลงข่าว ชรินทร์ อิน คอนเสิร์ต หมายเลข 19 "70 ปี โลกไม่ลืม" ในฐานะคู่ขวัญอีกคน เตรียมขึ้นเวทีจริง 10-11 ต.ค.
วงจันทร์ ไพโรจน์ มีชื่อเล่นว่า จิ๋ม เป็นชาวกรุงเทพมหานคร เกิดเมื่อ 18 กรกฎาคม พ.ศ. 2479 เป็นบุตรคนที่ 3 ของนายทวี และนางสงิม ไพโรจน์ จบการศึกษาชั้น ประถมศึกษาปีที่ 4 จากโรงเรียนวันรับศีลวิทยา ก่อนที่จะมาศึกษาต่อที่โรงเรียนสตรีเพชรบุรีวิทยาลงกรณ์จนจบชั้นมัธยมศึกษาปีที่ 6
พ่อแม่เสียชีวิตตั้งแต่เธอยังเล็ก ทำให้ต้องมาอยู่ในความดูแลของยายทองศรี พิกุลหอม ที่มีบ้านในซอยกิ่งเพชร ใกล้กับวังอัศวินของพระเจ้าวรวงศ์เธอ พระองค์เจ้าภาณุพันธุ์ยุคล หรือองค์ชายใหญ่ และเรื่องนี้ก็เป็นเหตุให้เธอมีโอกาสได้คลุกคลี ร่ำเรียนวิชานาฏศิลป์และร่วมแสดงละครหรือภาพยนตร์ของคณะอัศวินการละครในเวลาต่อมา
วงจันทร์ ไพโรจน์ สมรสกับ นายวิภาค สุนทรจามร (ทายาทครูเวส สุนทรจามร)
ด้วยใจรักการร้องเพลง ในวัยเพียง 9 ขวบ ภายใต้การสนับสนุนจากครูมงคล อมาตยกุล เธอก็ได้ขึ้นแสดงความสามารถในด้านนี้โดยการประกวดร้องเพลงรำวงในงานวัดภูเขาทอง โดยใช้เพลงที่ชื่อว่า “ 8 นาฬิกา” ในการประกวด และได้รางวัลชนะเลิศ จนบริษัท ต.เง็กชวน เห็นแววจึงนำไปอัดแผ่นร้องเพลงเด็ก ร่วมกับนักร้องรุ่นราวคราวเดียวกันอย่าง นริศ อารีย์ และณรงค์ ธนะวังน้อย
ตอนอายุได้ 14 ปี การที่เธอได้ตำแหน่งรองชนะเลิศในการประกวดร้องเพลงชิงชนะเลิศแห่งประเทศไทยที่โรงภาพยนตร์พัฒนากร (รางวัลที่ 1 เป็นของลัดดา ศรีวรนันท์ ) ทำให้องค์ชายใหญ่ต้องนำเธอมาร้องเพลงสลับหน้าม่านละครและภาพยนตร์ รวมทั้งให้ร้องเสียงลิปซิงค์ สมจิตร ทรัพย์สำรวย นางเอกละครแสดงหน้าเวที ซึ่งสามีของนางเอกคนดัง นายสวง ทรัพย์สำรวย หรือล้อต็อก ยอดศิลปินจำอวดก็ยังเคยทำนายไว้ว่า เธอจะเป็นหนึ่งในนักร้องชั้นนำของแผ่นดินสยามในภายภาคหน้า โดยภาพยนตร์ที่เธอร่วมแสดงในช่วงนี้ก็อย่างเช่น นเรศวรมหาราช, ลูกโจร และนางกลางเมือง
การค้นพบความสามารถของตัวเองทางด้านการร้องเพลงที่ไพเราะจับใจ น้ำเสียงใสเย็นถึงขั้นเย็นยะเยือก แถมมีเอกลักษณ์ตรง "ลูกคอชั้นเดียว" ทำให้เธอได้มาร่วมเป็นสมาชิกของวงดนตรีมงคล อมาตยกุล หรือวงดนตรี ป.ชื่นประโยชน์ โดยวงนี้จะใช้ชื่อใดในสองชื่อนี้ ก็แล้วแต่จังหวะและโอกาส แต่นักดนตรีและนักร้องล้วนแล้วแต่เป็นชุดเดียวกันทั้งสิ้น โดยวงนี้เป็นการรวมตัวกันของครูมงคล กับเพื่อนๆ คือ ครู ป. , ครูเนียน วิชิตนันท์, ครูไพบูลย์ บุตรขัน และครูแก้ว รักไทย งานแสดงของวงดนตรีนี้ มักจะแสดงในงานลีลาศหรือตามโรงภาพยนตร์ โดยมีนักร้องที่มีชื่อเสียงและได้รับความนิยมมากมายหลายคนเช่น ลัดดา ศรีวรนันท์ , นริศ อารีย์ , ปรีชา บุณยเกียรติ เป็นต้น และที่นี่เอง ที่เธอได้เปลี่ยนชื่อจากดวงจันทร์ มาเป็นวงจันทร์
ในปี 2496 ขณะมีอายุได้ 20 ปี ช่วงนั้นวงของครูมงคลเริ่มมีนักร้องหญิงหน้าใหม่เข้ามามากขึ้น วงจันทร์จึงผันตัวออกจากมาเป็นนักร้องประจำวงดุริยางค์กองทัพเรือ ที่คับคั่งไปด้วยนักร้องประจำวงคนดัง อาทิ สมยศ ทัศนพันธ์ , พยงค์ มุกดา และเอมอร วิเศษสุทธิ์ โดยไม่มีเงินเดือนประจำ แต่ได้เป็นเบี้ยเลี้ยงวันละ 17 บาท ขณะที่รายได้เสริมในช่วงนั้นยังมีไม่มาก
ต่อมาครูฮอน หาญบุญตรง ได้ชักชวนมาร้องเพลงที่ไนต์คลับ “ ห้อยเทียนเหลา” และให้บันทึกแผ่นเสียงเพลงแรกชื่อ "ราตรีเจ้าเอ๋ย" กับ “วิมานรัก” ที่แต่งโดยครูฮอน หาญบุญตรง กับบริษัท ต.เง็กชวน โดยเธอได้ค่าเหนื่อย 50 บาท แต่ก็ยังไม่มีชื่อเสียงมากนัก ซึ่งในระหว่างนี้ แม้จะยังไม่ดังมากนัก แต่เธอก็โชคดี ที่มีครูเพลงหลายคนป้อนเพลงให้เธอบันทึกแผ่นเสียงอยู่ไม่น้อย
ในสมัยนั้น ประเทศไทยยังทำแผ่นเสียงเองไม่ได้ จะต้องส่งไปที่อินเดีย ทำให้กระบวน การทำแผ่นเสียงแต่ละครั้งต้องใช้เวลาถึง 3 ปี ประกอบกับทางผู้ผลิตเพลงมักจะไม่รีบปล่อยเพลงออกมา แต่ชอบที่จะรอให้เพลงที่ดังมากๆเริ่มซาความนิยมไปแล้ว จึงจะปล่อยเพลงใหม่ออกมา
การมีชื่อเสียง.
วงจันทร์ ไพโรจน์ จึงเริ่มมีชื่อเสียงโด่งดังในปี 2500 จากผลงานเพลงที่บันทึกเสียงเป็นเพลงที่ 4 คือเพลง "ช่างร้ายเหลือ" ผลงานการประพันธ์ของครูมงคลที่บันทึกเสียงไว้ตั้งแต่เมื่อปี 2493 ขณะที่เธอมีอายุได้ 15 ปี งานชุดนี้เธอได้ค่าเหนื่อยมา 100 บาท
และในปี พ.ศ. 2500 เมื่อเพลงช่างร้ายเหลือเริ่มโด่งดังเป็นที่รู้จักกันไปทั่วจนทำให้ผู้ขับร้องได้รับฉายาจากแฟนเพลงว่านักร้องเสียงระทม ครูมงคล ก็จึงได้ตัดสินใจตั้ง "วงดนตรีจุฬารัตน์" อันโด่งดังขึ้นมา
ความดังของเพลงช่างร้ายเหลือทำให้ เพลงต่อๆมาที่เธอบันทึกเสียงในช่วงเวลาใกล้เคียงกัน แต่มีการปล่อยออกมาในภายหลังตามแนวการทยอยปล่อยเพลงของยุคนั้น ก็โด่งดังตามมาอีกหลายเพลง อย่างเช่น ชาตินี้ชาติเดียว แต่งโดย ครู ป. ,มารหัวใจ , สามหัวใจ และ ถึงร้ายก็รัก ซึ่งเพลงหลังนี้ก็ดังไม่แพ้เพลงช่างร้ายเหลือเลยทีเดียว เพลงนี้ประพันธ์เนื้อร้องโดยจำลอง เบญจานุวัตร ทำนองโดยครูมงคล เพลงนี้เป็นการขับร้องร่วมกัน 3 คนของวงจันทร์ ไพโรจน์, ลัดดา ศรีวรนันท์ และดวงตา ชื่นประโยชน์ เมื่อปี 2499
วงจันทร์ ไพโรจน์ ยังได้ขับร้องเพลงดังอีกหลายเพลงจากฝีมือการประพันธ์ของครูเพลงชื่อดังแห่งยุคมากมาย เช่น "สาวสะอื้น " ของครูสมาน กาญจนะผลิน, " ไทรโยคแห่งความหลัง " ของครูนคร มงคลายน " เสียงสะอื้นจากสาวเหนือ " ของครูสุรพล สมบัติเจริญ ,แม่พิมพ์ของชาติ เพลงที่มีผลทำให้ผู้คนในยุคนั้นมากมายอยากจะเป็นครู ซึ่งประพันธ์โดยสุเทพ โชติสกุล (บางตำราบอก เทือกสกุล) , อุทยานดอกไม้ คำร้องโดยสกนธ์ มิตรานนท์ และทำนองโดย ชูศักดิ์ รัศมีโชติ ที่ได้ชื่อว่าเป็นเพลงที่รวบรวมรายชื่อดอกไม้ไว้มากที่สุดคือ 49 ชนิด นอกจากนั้นก็ยังมีเพลง แน่แล้วหรือ ,ปรารถนาแห่งหัวใจ , เมินเสียเถิด , พิศวาสวาย , ร้ายจริงนะ สาวสันป่าตอง , สาวบ้านแพน , มนต์รักอารีดัง , สาวสะอื้น, น้ำตาสาวเหนือ, บุษบาเสี่ยงเทียน , หญิงคนชั่ว โดยเพลงส่วนใหญ่ของเธอมักเป็นเพลงเศร้า เข้ากับฉายานักร้องเสียงระทมของเธอ
และจากดอกกุหลาบมอญ ที่แฟนเพลงมอบให้ที่ชานชาลาสถานีรถไฟ ก็เป็นการจุดประกายแง่มุมชีวิตนักแต่งเพลงให้กับเธอด้วยงานเพลงชิ้นแรก “กุหลาบเวียงพิงค์ “ และเมื่อนับต่อเนื่องมากว่า 50 ปี จนถึงปัจจุบัน วงจันทร์ ไพโรจน์ ได้แต่งเพลงไว้มาก กว่า 100 เพลง
เธอเริ่มหัดเขียนเพลงจากความอยากลองว่าจะเขียนเพลงเองได้ไหม โดยเมื่อเขียนแล้วก็ขอให้ครูเพลงช่วยเกลา โดยบอกกับครูเพลงเพียงว่าอยากแต่งให้ใครร้อง เหมือนกับที่ครูเพลงเคยเอาเพลงมาให้เธอร้อง และต่อมาเมื่อเธอเห็นว่าเด็กคนไหนมีแวว อยากเป็นนักร้อง เธอก็เอามาฝึก โดยคิดเสมอว่าตอนเธอเป็นเด็กๆ หากมีใครยื่นมือเข้ามาช่วย
เหลือก็คงจะดีไม่น้อย
เดินสายร้องเพลง.
เธออยู่กับวงดุริยางค์ทหารเรือจนอายุ 28 ปี และการที่เป็นคนที่มีชื่อเสียง งานนอกจึงเริ่มเข้ามามากขึ้น จนต้องลาออกจากวงมาเดินสายร้องเพลงตามต่างจังหวัดอย่างจริงจังกับวงบางกอกชะชะช่า โดยได้ค่าตัววันละ 500 บาท ต่างจากสมัยที่ยังอยู่กับวงดุริยางค์กองทัพเรืออย่างมาก
นอกจากนั้นเธอก็ยังมีรายได้เสริมจากการเป็นพรีเซ็นเตอร์โฆษณายาแก้ไอเพอลี่วิทเที่ยวละ 500 บาท โดยสมัยนั้นยังไม่มีทีวี ก่อนร้องเพลงเธอก็จะเดินออกไปที่หน้าเวที โดยถือขวดยาออกไปด้วยแล้วพูดว่า “ ดิฉันเสียงดีเพราะทานยาเพอลี่วิท “
สมัยนั้นนักร้องดังๆไม่ค่อยมีมากสักเท่าไหร่ การที่วงจันทร์ ไพโรจน์ ไปร้องที่ไหนก็ได้รับความสนใจจากแฟนเพลงทุกที่ จนกลายเป็นธรรมเนียมที่ทางเจ้าของงานที่จ้างวงไปแสดง จะต้องให้ค่าเหนื่อยกับเธอต่างหากอีก 500 บาท ทำให้ในการเดินสายแต่ละครั้ง วงจันทร์ ไพโรจน์ จะได้ค่าตัวรวมแล้วถึง 1,500 บาท
เธอเดินสายอยู่ 2 ปี ก็หันมาร้องเพลงประจำไนต์คลับอเล็กซานดรา แถวอนุสาวรีย์ประชาธิปไตย โดยร้องประจำอยู่ที่เดียว แต่ก็ได้ค่าตัวมากกว่าอยู่กับวง และช่วงนี้ถือว่าเป็นช่วงชีวิตที่รุ่งโรจน์ที่สุด นอกจากนั้น ก็ยังมีโอกาสร่วมแสดงภาพยนตร์ เรื่อง "เพื่อนแพง" ของเชิด ทรงศรี และมีดีกรีเป็นถึงนางเอกในเรื่องผู้ชนะสิบทิศ, กากีกับดอกไม้ เดือนเสี้ยว และนางบังเงา
แม้จะมีรายได้มาก แต่การที่เป็นคนชอบแต่งตัว ชอบตัดเสื้อผ้า ถึงจะมีรายได้มาก แต่ก็หมด ไม่ค่อยเหลือเก็บ
ยุคร่วงโรย.
ส่วนทรัพย์สินที่มีอยู่ในปัจจุบัน ก็เป็นผลมาจากการที่เธอร้องเพลงที่ไนต์คลับ 11 ปี ก็เข้าสู่ยุคร่วงโรย ในปี 2513 เธอจึงลงทุนเปิดภัตตาคารตาลเดี่ยว ที่ถนนพหลโยธิน ตรงข้ามกับแดนเนรมิต ที่นี่มีนักร้องเสียงระทมชื่อวงจันทร์ ไพโรจน์ ขับกล่อมทุกคืน กอปรกับการที่ได้เพื่อนนักร้อง อาทิ สมยศ ทัศนพันธ์, วิเชียร ภู่โชติ, นริส อารีย์, ลัดดา ศรีวรนันท์, ศิริจันทร์ อิศรางกูร ณ อยุธยา และพูลศรี กำเนิดเหมาะ แวะมาเยี่ยมเยือนและขึ้นร้องเพลง ทำให้ร้านประสบความสำเร็จอย่างมาก ภัตตาคารของเธอดังมาก มีกว่า 100 โต๊ะ และคนแน่นทุกวัน เธอทำร้านอยู่ 16 ปี ก็หมดสัญญาเช่า ซึ่งในปัจจุบันที่ดินผืนนั้นก็คือห้างเซ็นทรัล ลาดพร้าว